xml version="1.0" encoding="UTF-8"?


Официален вестник C 9/2020


| | | |
| --- | --- | --- |
| | | ISSN 1977-0855 |
| Официален вестник на Европейския съюз | | C 9 |
| European flag | | |
| Издание на български език | Информация и известия | Година 63 13 януари 2020 г. |

---

| | | |
| --- | --- | --- |
| Съдържание | | Страница |
| | IV   Информация | |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ | |
| | Европейски парламент | |
| 2020/C 9/01 | [Принос на 62-рото заседание на КОСАК — Хелзинки, 1 – 3 декември 2019 г.](http://publications.europa.eu/resource/uriserv/OJ.C_.2020.009.01.0001.01.BUL.xhtml) | [1](#C_2020009BG.01000101.doc) |

---

| | |
| --- | --- |
| BG | |

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейски парламент

| | | | |
| --- | --- | --- | --- |
| 13.1.2020 | BG | Официален вестник на Европейския съюз | C 9/1 |

---

Принос на 62-рото заседание на КОСАК

Хелзинки, 1 – 3 декември 2019 г.

(2020/C 9/01)

Назначаване и работна програма на Европейската комисия под ръководството на Урсула фон дер Лайен

| | | |
| --- | --- | --- |
| | (1) | КОСАК поздравява председателя Урсула фон дер Лайен и членовете на колегията във връзка с назначаването на новата Европейска комисия. КОСАК счита, че политическите насоки на президента председателя Урсула фон дер Лайен съдържат всеобхватна и балансирана програма за бъдещето. КОСАК отбелязва, че много от точките в дневния ред са спешни, а парламентите на държавите — членки на КОСАК, очакват конструктивен преглед на конкретните предложения на Комисията в близко бъдеще. |

Конференция относно бъдещето на Европа

| | | |
| --- | --- | --- |
| | (2) | Що се отнася до Конференцията за бъдещето на Европа, КОСАК отбелязва, че както Европейският парламент, така и националните парламенти, като демократична основа на Европейския съюз и поради техните съответни институционални компетентности, трябва да вземат цялостно участие. КОСАК отбелязва, че Европейският парламент и националните парламенти все още трябва да формулират своите позиции, но всички очакват да играят роля при определянето на целите, организацията и осъществяването на Конференцията за бъдещето на Европа. |

| | | |
| --- | --- | --- |
| | (3) | КОСАК очаква, че Европейският парламент и всички национални парламенти в ЕС разполагат с достатъчен брой представители с пълни права на участие в Конференцията за бъдещето на Европа, включително правото да правят предложения. |

Многогодишна финансова рамка

| | | |
| --- | --- | --- |
| | (4) | КОСАК призовава за своевременно и задоволително одобряване на многогодишната финансова рамка (МФР) за периода 2021—2027 г., като припомня, че късното приемане означава забавяне на изпълнението на стратегическите цели на Европейския съюз. Критичните предизвикателства, свързани с политиките, като например изменението на климата и миграцията, изискват колективни и координирани действия, тъй като нито една държава членка не може да се справя с тях самостоятелно. КОСАК подчертава необходимостта от значителен напредък на заседанието на Европейския съвет през декември 2019 г. |

| | | |
| --- | --- | --- |
| | (5) | КОСАК отбелязва, че всички държави членки имат дял в стратегическите цели на Съюза, които са конкурентоспособността, насърчаването на иновациите, политиката в областта на климата и биологичното разнообразие. Конструктивният подход към МФР изисква всички номинални бюджетни цели на държавите членки да бъдат балансирани спрямо очакваните ползи от взаимно съгласуваните инвестиции в бъдеще. КОСАК припомня, че разходите за селското стопанство и сближаването са част от тези договорени стратегически цели, и призовава да се обръща необходимото внимание на подробностите в политиките, за да се гарантират равнища на разходите, които защитават сближаването на Съюза, включително най-отдалечените му региони. |

| | | |
| --- | --- | --- |
| | (6) | КОСАК отбелязва, че приемането на МФР включва постигането на споразумение за преразглеждане на системата на собствените ресурси на ЕС. |

| | | |
| --- | --- | --- |
| | (7) | КОСАК подчертава необходимостта от нови, обективни механизми за защита на финансовите интереси на Съюза, когато те са застрашени от незачитане на върховенството на закона или когато съществува системна заплаха за ценностите, залегнали в член 2 от Договора за Европейския съюз. Новите механизми следва да са в съответствие с Договорите, да добавят стойност и да не дублират съществуващите договорености. КОСАК подчертава, че Европейският съюз е общност, в която гарантиращият взаимно уважение диалог е норма, а санкциите са само крайно средство за случаите, когато диалогът и превантивните механизми не могат да действат. |

Основни права и върховенството на закона

| | | |
| --- | --- | --- |
| | (8) | КОСАК припомня, че през 2019 г. се отбелязва десетата годишнина на Договора от Лисабон и влизането в пряка правна сила на Хартата на основните права на ЕС. Като припомня, че Съюзът се основава на ценностите на зачитане на човешкото достойнство, на свободата, демокрацията, равенството, върховенството на закона, както и на зачитането на правата на човека, включително правата на лицата, които принадлежат към малцинства, КОСАК отново потвърждава, че тези ценности са нормативни за всички политики на Европейския съюз. КОСАК счита, че в очите на гражданите върховенството на закона е от основно значение за легитимността на ЕС. КОСАК приветства работата на Агенцията на Европейския съюз за основните права и подкрепя силната роля на Агенцията за гарантиране на спазването на основните права при редовното упражняване на функциите на ЕС. |

| | | |
| --- | --- | --- |
| | (9) | КОСАК отбелязва, че поддържането на ценностите на ЕС изисква непрестанна бдителност. КОСАК счита, че тъй като всички държави членки са поели ангажимент, чрез Договора за Европейския съюз, да поддържат върховенството на закона, всички те следва да приемат прозрачно и безпристрастно наблюдение и партньорски проверки на състоянието на принципите на правовата държава в държавите членки. Такъв мониторинг вече се прилага за държавите кандидатки. КОСАК потвърждава, че когато пропуските в прилагането на принципите на правовата държава застрашават функционирането на единния пазар или прилагането на политиките на ЕС, Съюзът и неговите държави членки имат законни основания за загриженост и подходящи действия. |

Печеливша стратегия за климата за Европа

| | | |
| --- | --- | --- |
| | (10) | КОСАК отбелязва заключенията на Междупарламентарната конференция по въпросите на изменението на климата, проведена на 6—7 октомври 2019 г. в Хелзинки, в които се потвърждава ангажиментът на ЕС за постигане на целите на Парижкото споразумение и се подчертава неотложността на предизвикателството, свързано с климата. КОСАК отбелязва със загриженост заключенията на Специалния доклад No 15 на Междуправителствения комитет по изменение на климата, в който се посочва, че глобалното затопляне трябва да се задържа на 1,5 градуса, за да се предотвратят необратими екологични вреди. КОСАК отбелязва, че проактивната политика в областта на климата ще бъде от жизненоважно значение за бъдещата промишлена конкурентоспособност на Съюза и способността му да поддържа социалното и регионалното сближаване по време на неизбежното адаптиране на икономическите модели на Европа. КОСАК отбелязва, че прилагането на такава политика в областта на климата изисква значителни инвестиции в целия Съюз и подходящи мерки за смекчаване на възможните трудности, причинени от прехода към интелигентен климатичен икономически модел. |

| | | |
| --- | --- | --- |
| | (11) | КОСАК призовава Европейската комисия и Европейския съвет да поддържат установената позиция на ЕС в челните редици на политиката в областта на климата, като продължават да играят водеща роля и да засилват равнището на амбиция на ЕС в глобалната климатична политика. КОСАК отбелязва със задоволство ангажимента на Европейския съвет спрямо неутралността по отношение на климата, който според КОСАК следва да бъде подсилен с поемането на ангажимент за конкретна дата през 2050 г. |

| | | |
| --- | --- | --- |
| | (12) | КОСАК предлага Европейската комисия да проучва възможностите за използването на механизма на Европейския семестър като инструмент за насърчаване на ефективното изпълнение на целите в областта на климата, както и на Целите за устойчиво развитие, залегнали в Програмата на ООН до 2030 г. |

| | | |
| --- | --- | --- |
| | (13) | КОСАК изразява съжаление във връзка с решението на САЩ да се оттеглят от Парижкото споразумение относно изменението на климата и призовава Комисията и Съвета да предприемат необходимите стъпки за осигуряване на еднакви условия на конкуренция за европейските предприятия, като същевременно се поддържа амбициозна европейска политика в областта на климата. |

Бъдещите отношения на Европейския съюз с Обединеното кралство

| | | |
| --- | --- | --- |
| | (14) | КОСАК отбелязва със съжаление непосредствено предстоящото оттегляне на Обединеното кралство от Европейския съюз и факта, че нямаме гаранции за организиран Брексит при взаимно договорени условия. КОСАК изразява надежда, че след изборите през този месец Обединеното кралство ще бъде в състояние да приеме окончателно национална позиция, която да му позволява да гледа в бъдещето. КОСАК отбелязва със загриженост, че преходният период след датата на Брексит, договорен от Европейската комисия и правителството на Обединеното кралство, оставя малко време за водене на преговори за бъдещите отношения между ЕС и Обединеното кралство. КОСАК призовава всички страни да действат с максимална ефикасност и добра воля. КОСАК потвърждава ангажимента си да подкрепя възможно най-тесни бъдещи отношения между Обединеното кралство и ЕС, които са съвместими както с целостта на Съюза, така и с интересите на двете страни. |

---